*Projekts*

LATVIJAS REPUBLIKAS MINISTRU KABINETS

20\_\_. gada \_\_. \_\_\_ Noteikumi Nr. \_\_

Rīgā (prot. Nr. \_\_ \_\_. §)

**Grozījumi Ministru kabineta 2015. gada 16. jūnija noteikumos Nr. 318 "Elektronisko izsoļu vietnes noteikumi"**

Izdoti saskaņā ar Civilprocesa likuma

605.1 panta trešo daļu un 605.2 panta otro daļu

Izdarīt Ministru kabineta 2015. gada 16. jūnija noteikumos Nr. 318 "Elektronisko izsoļu vietnes noteikumi" (Latvijas Vēstnesis, 2015, 124. nr.; 2016, 96. nr.) šādus grozījumus:

1. Papildināt noteikumus ar 1.1 punktu šādā redakcijā:

"1.1 Darbības elektronisko izsoļu vietnē, organizējot izsoles publiskas personas mantas, tai skaitā tādas, kas nodota iestādes vai kapitālsabiedrības valdījumā vai turējumā, pārdošanai, kā arī privāto tiesību juridisko personu mantas izsoles, veic saskaņā ar Tiesu administrāciju noslēgto vienošanos un tajā noteikto sadarbības kārtību."

2. Izteikt 2.1. apakšpunktu šādā redakcijā:

"2.1. nereģistrētam lietotājam – personai, kas nav reģistrēta Izsoļu dalībnieku reģistrā, – piekļuve elektronisko izsoļu vietnei ir ierobežota skatīšanās režīmā, nodrošinot iespēju bez maksas aplūkot izsoļu sludinājumos ietverto informāciju, informāciju par izsoles statusu (notiek solīšana, izsole ir pārtraukta vai izsole ir noslēgusies) un pēdējo reģistrēto solījumu, kā arī izmantot citus elektronisko izsoļu vietnē piedāvātos pakalpojumus, kas paredzēti nereģistrētiem lietotājiem;".

3. Papildināt 2.2. apakšpunktu aiz vārdiem "atbalsta sistēmas pakalpojumus" ar vārdiem "kā arī izmantot citus elektronisko izsoļu vietnē piedāvātos pakalpojumus".

4. Svītrot 2.4. apakšpunktā vārdus "nekustamā īpašuma".

5. Svītrot 12. punktā vārdus "nekustamā īpašuma".

6. Izteikt 16. punktu šādā redakcijā:

"16. Šo noteikumu 15.2. apakšpunktā minētajā kārtībā ziņas Izsoļu dalībnieku reģistrā iekļauj, ja reģistrē personu, par kuru ziņas netiek iekļautas un aktualizētas Fizisko personu reģistrā, kā arī personu, par kuru ziņas [Fizisko personu reģistra likumā](https://likumi.lv/ta/id/49641-iedzivotaju-registra-likums) noteiktajos gadījumos un kārtībā iekļauj un aktualizē Fizisko personu reģistrā, bet kurai nav pieejami šo noteikumu 15.1. apakšpunktā minētajā vienotajā valsts un pašvaldību pakalpojumu portālā www.latvija.lv piedāvātie identifikācijas līdzekļi."

7. Aizstāt 19. punktā vārdus "Iedzīvotāju reģistra" ar vārdiem "Fizisko personu reģistra".

8. Izteikt 25. punktu šādā redakcijā:

"25. Zvērināts tiesu izpildītājs vai maksātnespējas procesa administrators elektronisko izsoļu vietnē ievieto sludinājumu par izsoli atbilstoši Civilprocesa likumā izsoles sludinājuma saturam noteiktajām prasībām. Pēc sludinājuma nosūtīšanas publicēšanai līdz brīdim, kad izziņotā izsole noslēgusies, sludinājumu par tā paša nekustamā īpašuma vai kustamas mantas izsoli citā izpildu lietā vai maksātnespējas procesa lietā nedrīkst publicēt."

9. Svītrot 26. punktā vārdus "nekustamā īpašuma".

10. Svītrot 38. punktā vārdus "nekustamā īpašuma".

11. Papildināt VII nodaļu ar 45.2 un 45.3 punktu šādā redakcijā:

"45.2 Šajos noteikumos noteikto kārtību attiecībā uz kustamas mantas izsolēm piemēro no 2018. gada 1. jūlija.

45.3 Grozījumi šo noteikumu 16. un 19. punktā, kas paredz atsauci uz Iedzīvotāju reģistra likumu un Iedzīvotāju reģistru aizstāt ar atsauci uz Fizisko personu reģistra likumu un Fizisko personu reģistru, stājas spēkā vienlaikus ar Fizisko personu reģistra likumu."

Ministru prezidents Māris Kučinskis

Tieslietu ministrs Dzintars Rasnačs

Iesniedzējs:

Tieslietu ministrijas

valsts sekretārs Raivis Kronbergs